華人紀念碑

華人紀念碑係香港一座紀念碑，紀念第一次世界大戰同第二次世界大戰嘅華人殉難者，喺中環香港動植物公園入面。紀念碑係花崗石做嘅牌坊，1928年5月6號由時任香港總督金文泰揭幕，本嚟只係紀念第一次世界大戰嘅華人殉難者，第二次世界大戰期間損毀咗，戰後重修時紀念埋第二次世界大戰嘅華人殉難者。

紀念碑頂部刻有英文：「IN MEMORY OF THE CHINESE WHO DIED LOYAL TO THE ALLIED CAUSE IN THE WARS OF 1914 - 1918 AND 1939 – 1945」，而兩側都刻有中文：「紀念戰時華人為同盟國殉難者」，分別之處係右側同左側各刻上細字「一九一四年至一九一八年」同「一九三九年至一九四五年」。

2021年3月11號，華人紀念碑被評為香港一級歷史建築。

香港紀念碑
香港一級歷史建築